ترکیه جمهوریتی باش وزیری رجب طیب اردوغان نینگ جمهوررئیس لیگی سیلاو لری کمپاینی دوام ایتماقده. اردوغان نینگ کوپلب کیشی تمانیدن قیزغین کوتیب آلینگن لیگی کورینماقده. باش وزیر اردوغان جمهوررئیس لیگی کاندیدی اوله راق بارگن سامسون ده گی ایککینچی کونیده هم اوته مهم فعالیت لر آلیب باردی. اردوغان, اوشبو شهر نینگ شهرداری یوسف ضیا ییلماز بیلن صحبت ایتدی.باش وزیر اردوغان, جانیک شهردارلیگی نینگ ایریم افتتاحیه مراسم لری گه هم اشتراک ایتدی. آگست آیی نینگ 10 نچی کونیده بولیب اوته دیگن جمهوررئیس لیگی سیلاو لری نینگ مهم بیر امتحان دن عبارت ایکن لیگی نی بلدرگن اردوغان, "جمهوررئیس لیگی نینگ فقط گینه اوتوریب, ایریم ملاقات لر اوتکزه دیگن بیر مقام دن عبارت ایمس لیگی نی اویله ماقده میز" دییه قید ایتدی. باش وزیر اردوغان عینی دمده ترکیه جمهوریتی نینگ ارضروم ولایتی گه هم سفر قیلدی. خودی منه شو ییر نینگ اوزی ده هم باش وزیر اردوغان خلق تمانیدن قیزغین کوتیب آلیندی. اردوغان, ارضروم لیک لرنینگ تاریخی وظیفه لری نی بجا کیتیریش لری کیره ک ایکن لیگی نی بلدردی. جمهوریت خلق و ملیتچی حرکت حزب لری نینگ مشترک کاندیدی باره سیده هم بحث ایتگن باش وزیر اردوغان, اوپوزسیون نینگ جمهوررئیسی نینگ سیله نیشی بیلن علاقه لی تعقیب ایتگن یول نی تنقید ایتدی. اردوغان, ایککی حزب نینگ هم اوز ایچی دن بیر نفر کاندید نی معرفی قیله آلمه گن لیگی اوچون سیاست لری نینگ موجود ایمس لیگی نی ایسله تیب اوتدی. کیین چه لیک باش وزیر اردوغان, اشتراک ایتگن بیر افطار پروگرامی ده تروریزم نینگ اداغگه ییتیشیشی اوچون تینچ لیک پروسه سی باره سیده بحث ایتدی. تینچ لیک پروسه سی نی قرار لی لیق بیلن دوام ایتتره دیگن لیک لری نی بلدرگن اردوغان, تروریزم و کوز یاش لری نینگ اداغگه ییته دیگن و 77 میلیون نفوس نینگ همه سی نینگ بیر بیر لری نینگ قرداشی بوله دیگن بیر شرایط نینگ تامین ایتیلیشی اوچون اوز کوره ش لری نی دوام ایتتره دیگن لیک لری نی بلدردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
